CELEX: 32020R0640
Language: lv
Date: 2020-05-12 00:00:00
Title: Komisijas Īstenošanas regula (ES) 2020/640 (2020. gada 12. maijs) par propolisa ekstrakta neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ)

13.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 150/32
               
            
         KOMISIJAS ĪSTENOŠANAS REGULA (ES) 2020/640
         (2020. gada 12. maijs)
         par propolisa ekstrakta neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
         tā kā:
         
                     (1)
                  
                  
                     Komisija 2016. gada 20. decembrī saņēma pieteikumu no uzņēmuma Pollenergie apstiprināt propolisa ekstraktu par pamatvielu apstrādei pēc ražas novākšanas augu aizsardzībā, izmantojot par fungicīdu vai baktericīdu augļiem ar neēdamu mizu. Tam bija pievienota informācija, kas iesniedzama saskaņā ar Regulas (EK) Nr. 1107/2009 23. panta 3. punkta otro daļu.
                  
               
                     (2)
                  
                  
                     Komisija lūdza zinātnisku palīdzību Eiropas Pārtikas nekaitīguma iestādei (turpmāk “Iestāde”). 2018. gada 11. oktobrī Iestāde Komisijai iesniedza tehnisku ziņojumu par propolisa ekstraktu (2). Komisija 2019. gada 5. decembrī Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojumu (3) un projektu šai regulai par propolisa ekstrakta neapstiprināšanu.
                  
               
                     (3)
                  
                  
                     Pieteikuma iesniedzēja sniegtā informācija par izvērtējamo propolisa ekstraktu nebija pietiekama, lai skaidri pierādītu, ka propolisa ekstrakts atbilst pārtikas produkta kritērijiem, kas definēti Eiropas Parlamenta un Padomes Regulas (EK) Nr. 178/2002 (4) 2. pantā.
                  
               
                     (4)
                  
                  
                     Iestāde noteica propolisa ekstraktu par ādas sensibilizatoru (H317 “var izraisīt alerģisku ādas reakciju”). Lai gan citas specifiskas problēmas netika konstatētas, sniegtā informācija nebija pietiekama, lai pierādītu genotoksiska potenciāla un endokrīnās iedarbības neesamību un izdarītu secinājumus par risku patērētājiem. Turklāt pieejamā informācija par propolisa ekstraktu neļāva noteikt drošu šīs vielas lietošanas limitu.
                  
               
                     (5)
                  
                  
                     Nebija pieejama relevanta izvērtējuma, kas būtu veikts saskaņā ar citiem Savienības tiesību aktiem, kā norādīts Regulas (EK) Nr. 1107/2009 23. panta 2. punktā.
                  
               
                     (6)
                  
                  
                     Komisija aicināja pieteikuma iesniedzēju sniegt komentārus par Iestādes tehnisko ziņojumu un pārskata ziņojuma projektu. Pieteikuma iesniedzējs piezīmes ir iesniedzis, un tās ir rūpīgi izskatītas.
                  
               
                     (7)
                  
                  
                     Tomēr, neraugoties uz pieteikuma iesniedzēja argumentiem, ar vielu saistītās bažas netika novērstas.
                  
               
                     (8)
                  
                  
                     Tādējādi, kā minēts Komisijas pārskata ziņojumā, nav konstatēts, ka Regulas (EK) Nr. 1107/2009 23. pantā noteiktās prasības ir izpildītas. Tāpēc ir lietderīgi propolisa ekstraktu par pamatvielu neapstiprināt.
                  
               
                     (9)
                  
                  
                     Šī regula neskar iespēju saskaņā ar Regulas (EK) Nr. 1107/2009 23. panta 3. punktu iesniegt citu pieteikumu par propolisa ekstrakta apstiprināšanu par pamatvielu.
                  
               
                     (10)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Vielu propolisa ekstrakts neapstiprina par pamatvielu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 12. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 309, 24.11.2009., 1. lpp.
         
         
            (2)  EFSA (Eiropas Pārtikas nekaitīguma iestāde), 2018. gads. Tehniskais ziņojums par rezultātiem, kas gūti, apspriežoties ar dalībvalstīm un EFSA par propolisa ekstrakta atzīšanu par pamatvielu, lai to lietotu augu aizsardzībā kā fungicīdu un baktericīdu (pieļaujama, ja nosaukums ir ūdenī šķīstošs propolisa ekstrakts). EFSA papildu publikācija, 2018:EN-1494. 56 lpp. doi:10.2903/sp.efsa.2018.EN-1494.
         
            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN
         
            (4)  Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).